Աշխատաժողովը նախագահում էր ՀՀ աշխատանքի և սոցիալական հարցերի նախարարի առաջին տեղակալ Արայիկ Պետրոսյանը, ով իր բացման խոսքում բարձր գնահատեց մասնագիտական կողմնորոշման համակարգի ներդրման դերը կրթության և աշխատաշուկայի միջև կապերի հավասարակշռման գործում: Ողջույնի խոսքով հանդես եկավ նաև Եվրոպական կրթական հիմնադրամի պատասխանատու Հելմուտ Ցելոթը: Նա ներկայացրեց մասնագիտական կողմնորոշման համակարգի ներդրման միջազգային փորձը և հաստատեց, որ համակարգի կայուն հաստատման համար ընդամենը ժամանակ է հարկավոր, քանզի առաջին քայլերը Հայաստանում արդեն արված են: